Per Kristian Larsen

Per Kristian Larsen (født 23. desember 1924 i Risør, død 23. mars 1995 samme sted) var en norsk maler. Han var kjent som en av Risørs bymalere, en som malte bypartier og regattabilder i en impresjonistisk påvirket stil.Gunvald Opstad: Sørlandet og malerne, s. 210, Aschehoug forlag (1991)

Larsen var elev av Torstein Rusdal sr., som i mange år drev Risør malerklubb. Han gikk også i lære hos maler Jan Radlgruber fra Strand i Rogaland. Gjennom årene han virket som kunstner, deltok han seks ganger på Sørlandsutstillingen i perioden 1969-1982 og to ganger ved Unge Kunstneres Samfunds vårutstilling (1970 og 1981). Han deltok også på utstillinger i Kristiansand kunstforening, Arendal kunstforening og Risør kunstforening. Larsen hadde separatutstillinger ved Storebrands Kunstforening i Oslo (1954) og i Christiansand Kunstforening (1981).

Per Kristian Larsen har hatt utsmykninger i Risør kunstforening, Risør malerklubb og Risør hotell. Han var medlem av Unge Kunstneres Samfund  og Bildende Sørlandskunstnere.

 Referanser 

Kategori:Norske billedkunstnere
Kategori:Norske malere
Kategori:Personer fra Risør kommune
Kategori:Fødsler i 1924
Kategori:Dødsfall i 1995